wickkiey/tamil-wikipedia-chunked huggingface dataset:
# அரசியல் அமைப்புச் சட்டம்

**அரசியல் அமைப்புச் சட்டம் (Constitutional Law)** என்பது சட்டத்தின் மெய்ச்சேர்கையாகும்.இது ஒரு தேசத்தின் மாறுபட்ட கூறுகளின் தொடர்பினை விளக்குகிறது. குறிப்பாக, ஆட்சியகம், நீதியகம் மற்றும் சட்டமயமாக்ககம் ஆகியவற்றிற்கு இடையிலான தொடர்புகளை வரையருத்து கூறுவதாக அமையும்.  
உலகில் எல்லா நாடுகளும் ஒரு தொகுக்கப் பட்ட அரசியல் அமைப்பு முறைமையைச் சார்ந்திருக்க வில்லை. அப்படிப்பட்ட நாடுகளில் ஆட்சி அமைப்பு சட்டம், பொதுவாக கட்டளைகாகவும், உடன்பாட்டு விதிமுறைகளுமாகவே காணப்படுகின்றன. இதில் வழக்கச் சட்டம், மரபுச் சார் கொள்கைகள், எழுத்துருச் சட்டம், தீர்ப்பர்களால் உறுவாக்கப்படும் சட்டங்கள், அல்லது பன்னாட்டு விதிமுறைகள் மற்றும் கொள்கைகள் உட்படலாம். அரசியல் அமைப்பு சட்டம் முக்கியமாக அரசு தனது அதிகார அமைப்பை பயன்படுத்துவது தொடர்பான அடிப்படை கொள்கைகள் சார்ந்ததாக உள்ளது. சில சந்தர்ப்பங்களில், இந்த கொள்கைகள் அரசிற்கு சிறப்பு அதிகாரங்களை தருவதாக, குறிப்பாக வரிவிதிப்பு, மக்கள் நலனுக்காக செலவிடுதல் போன்ற அதிகாரங்களாக, அமைகிறது. மற்றுள்ள வேளைகளில் அரசியல் அமைப்புக் கொள்கைகள் அரசின் செயல்பாடுகளில் வரம்புகளை ஏற்படுத்துவதாக அமைகிறது. உதாரணமாக ஒரு தனிநபரை காரணம் இல்லாது கைது செய்தல் கூடாது போன்றவை. அமெரிக்க ஒன்றிய நாடுகள் உட்பட பலதேசங்களின் அரசியல் அமைப்பு சட்டம், இத்தேசம் நிலவில் வரும்போதே எழுதப்பட்ட ஆவணமாக அமைந்துள்ளது.
# மானாங்கேணிக் கல்வெட்டு

**மானாங்கேணிக் கல்வெட்டு** என்பது, திருகோணமலையில் மானாங்கேணி என்னும் இடத்தில் அமைந்துள்ள வெள்ளை வில்வத்தடி கோணநாயகர் கோயிலில் காணப்படும் தமிழ்க் கல்வெட்டைக் குறிக்கும். 20 ஆம் நூற்றாண்டின் பின்னரைப் பகுதியில் நிலத்தின் கீழிருந்து, மகாவிட்டுணு, பார்வதி ஆகிய கடவுட் சிலைகளும், நந்தியும், இக்கல்வெட்டும் கண்டெடுக்கப்பட்டன. இக்கல்வெட்டு முழுமையானது அல்ல. இது முழுக்கல்வெட்டின் மேற்பகுதி மட்டுமே. கீழ்ப்பகுதி கண்டுபிடிக்கப்படவில்லை. கண்டுபிடிக்கப்பட்ட பகுதியில் 15 வரிகளில் எழுத்துக்கள் காணப்படுகின்றன. இப்பகுதியையும் முழுமையாக வாசிக்க முடியாதவாறு சில இடங்களில் எழுத்துக்கள் சிதைந்துவிட்டன.
# மானாங்கேணிக் கல்வெட்டு

## காலம்

இதை முதலில் வாசித்த செ. குணசிங்கம் இதை சோழ இலங்கேசுவரன் காலத்துக்குரியதாக அடையாளம் கண்டுள்ளார். இது அவனுடைய ஏழாவது அல்லது எட்டாவது ஆட்சியாண்டைச் சேர்ந்ததாக இருக்கலாம் எனக் கூறப்படுகிறது.
# மானாங்கேணிக் கல்வெட்டு

## உள்ளடக்கம்

இக்கல்வெட்டில் திருகோணமலை சிறீ மத்ஸ்யகேஸ்வரம், ஈஸ்வரமுடையார் கோயில் என இரண்டு கோயில்கள் பற்றிய குறிப்புகள் உள்ளன. இவற்றை வைத்து, திருகோணமலை மத்ஸ்யகேஸ்வரத்து மூலஸ்தானம் தொடர்பாகவும், வேறொரு ஈஸ்வரம் தொடர்பாகவும் செய்யப்பட்ட ஓர் ஏற்பாட்டினைப் பதிவு செய்வதற்காகவே இக்கல்வெட்டு எழுதப்பட்டதாகப் பத்மநாதன் கருதுகிறார்.
# முன்முடுகு வெண்பா

**முன்முடுகு வெண்பா** என்பது பிற்கால யாப்பு முறைகளில் ஒன்று. இதனைக் கடிகைமுத்துப் புலவர் பாடல்களில் காணலாம். கடிகைமுத்துப் புலவர் பாடல்களில் ஆறு பாடல்கள் மட்டும் முன்முடுகு வெண்பா என்னும் தலைப்பிட்டு அதன் கீழ்த் தரப்பட்டுப் பதிப்பிக்கப்பட்டுள்ளன. இந்தப் பாடல்கள் வெண்பாவுக்கு உரிய வெண்டளை தட்டுப்பட்டுச் செப்பலோசை குன்றியனவாக அமைந்துள்ளன. செப்பலோசை குன்றி முடுகிசை கொண்டு வெண்பாவைப் போல அமைந்த பாடல்களை முடுகு வெண்பா எனப் பெயரிட்டு வழங்கியுள்ளனர்.
# முன்முடுகு வெண்பா

## எடுத்துக்காட்டு

<poem>கன்னிமுக நன்னிலவு கன்னலித ழின்னிலவு
பன்னுநகை வன்னமுலை பன்னிருகை - மன்னவநின்
மின்னயிலை யன்னவிழி மின்னலிடை பின்னுசடை
அன்னநடை யின்னவறி வாய். </poem>  
இந்த வெண்பா செப்பலோசை குன்றாமல் வெண்பாவின் முன்பகுதியும் பின்பகுதியும் முடுகி வந்துள்ளன.
# முன்முடுகு வெண்பா

## முடுகிசை

<poem>**கன்னி**முக **நன்னி**லவு **கன்ன**லித **ழின்னி**லவு
**பன்னு**நகை **வன்ன**முலை **பன்னி**ருகை - **மன்ன**வநின்
**மின்ன**யிலை **யன்ன**விழி **மின்ன**லிடை **பின்னு**சடை
**அன்ன**நடை **யின்ன**வறி வாய். </poem>  
முடுகிசை என்பது நெடிலெழுத்து வராமல் முடுகி நடப்பது. இந்தப் பாடலில் தடித்த எழுத்துகளில் காட்டப்பட்டுள்ளவை முடுகு ஓசை கொண்டவை. ஏனைய பாடல்களில் முன்னிரண்டு அடிகளில் மட்டும் முடுகிசை உள்ளதையும், வெண்பாவுக்கு உரிய செப்பலோசை குன்றி வருவதையும் விக்கி மூலத்தில் உள்ள பாடல்களில் காணலாம்.
# முன்முடுகு வெண்பா

## பாடலின் பொருள்

வெங்கடேசு ரெட்டன் என்னும் தலைவன்மீது காதல் கொண்ட தலைவி ஒருத்தி பாடுகிறாள். அவனுக்குத் தன் அழகு இப்பட்டது என்று சொல்லிக்காட்டுகிறாள். இப்படிப்பட்ட என்னை நீ அடைவதற்கு என்ன தயக்கம் என்பது உட்பொருள். என் நெற்றி நல்ல நிலாவின் கன்னிமுகமாக, இளநிலா முகமாக, பிறைநிலா முகமாக இருப்பதைப் பார். என் இதழ் கன்னல் (கரும்பு) நிலவாக இருப்பதைப் பார். நான் பன்னுகின்ற புன்னகையைப் பார். அழகிய வன்னம் கொண்டு என் முலையைப் பார். நீ பன்னிரண்டு கைகளை உடைய முருக மன்னவனாகவே இருக்கிறாயே. உன் கையில் மின்னும் அயில் (வேல்) இருக்கிறது என்கிறாயா? அந்த வேல் போன்ற கண் என்னிடம் இருக்கிறதே. மின்னல் போல் ஒசியும் இடை இருக்கிறதே. பின்னிய சடை இருக்கிறதே. அன்னம் போன்ற நடை இருக்கிறதே. இன்ன பல என்னிடம் இருப்பதை நீ அறிவாயே. – என்கிறாள்.
# பின்முடுகு வெண்பா

பின்முடுகு வெண்பா என்பது பிற்கால யாப்பு முறைகளில் ஒன்று. இதனைக் கடிகைமுத்துப் புலவர் பாடல்களில் காணலாம். கடிகைமுத்துப் புலவர் பாடல்களில் 111 பாடல்கள் பின்முடுகு வெண்பா என்னும் தலைப்பிட்டு அதன் கீழ்த் தரப்பட்டுப் பதிப்பிக்கப்பட்டுள்ளன. இந்தப் பாடல்கள் வெண்பாவுக்கு உரிய வெண்டளை தட்டுப்பட்டுச் செப்பலோசை குன்றியனவாக அமைந்துள்ளன. செப்பலோசை குன்றி முடுகிசை கொண்டு வெண்பாவைப் போல அமைந்த பாடல்களை முடுகு வெண்பா எனப் பெயரிட்டு வழங்கியுள்ளனர்.
# பின்முடுகு வெண்பா

## எடுத்துக்காட்டு

<poem>ஆதரவாய் என்னருகில் அஞ்சலென்று வந்துநின்று
போதரவு செய்யும்எப் போதுமே - ஓதுதமிழ்ச்
சந்ததமு மலங்கிர் தஞ்செறிந்து நன்குயர்ந்து தங்கு
விந்தை கொண்டிலங்கு செந்தில்வேல். </poem>  
இந்த வெண்பாவில் பின்னிரண்டு அடிகள் செப்பலோசை குன்றி முடுகி வந்துள்ளன. முடுகுதல் என்பது நெடில்-எழுத்து வராமல் ஓசை முடுகிவரப் பாடுவது.
# பின்முடுகு வெண்பா

## பாடலின் பொருள்

வெங்கடேசு ரெட்டன் என்னும் தலைவன்மீது காதல் கொண்ட தலைவி ஒருத்தி பாடுகிறாள். அவன் முருகப்பெருமானாகவே வந்து தன்னை ஆட்கொள்வதாகப் பாடுகிறாள். அவன் ஆதரவாக என் அருகில் வந்து நிற்கிறான். அஞ்சாதே என்று சொல்லிக்கொண்டு நிற்கிறான். பின் போய்விடுகிறான். எப்போதும் இப்படிச் செய்கிறான். அவன் முருகனாகவே இருக்கிறான். முருகன் நான் ஓதும் தமிழுக்கு உரியவன். நாள்தோறும் அப்படி இருப்பவன். இலங்கி ஒளிர்பவன். நன்மையாகிய இதம் (இர்தம்) செய்பவன். என்னோடு செறிவாக நெருங்கி இருப்பவன். நன்றாக உயர்ந்து விளங்குபவன். விந்தையாக விளங்குபவன். காரணம் அவன் திருச்செந்தூரிலும் வேலை உயர்த்திக்கொண்டு விளங்குவதுதான்.
# சீக்கியப் பேரரசு

**சீக்கியப் பேரரசு** (Sikh Empire) இந்தியாவில் கம்பெனி ஆட்சியின் போது, இந்தியத் துணை கண்டத்தில், மகாராஜா ரஞ்சித் சிங் 1799ஆம் ஆண்டில் லாகூரை வெற்றி கொண்டதின் தொடர்ச்சியாக நிர்மாணித்த சமயச் சார்பற்ற பேரரசாகும். சிதறிக் கிடந்த சீக்கிய சிற்றரசர்கள் ராஜா ரஞ்சித் சிங் தலைமையில் சீக்கியப் இப்பேரரசு 1799இல் துவங்கி, 1849 முடிய இயங்கியது. சீக்கியப் பேரரசு, தற்கால இந்தியா, பாகிஸ்தான் மற்றும் ஆப்கானிஸ்தானின் பகுதிகளைக் கொண்டது. இரண்டாம் ஆங்கிலேய-சீக்கியப் போருக்குப் பின்னர் சீக்கியப் பேரரசு வீழ்ச்சி அடைந்தது.
# சீக்கியப் பேரரசு

## அமைப்பு

துராணிப் பேரரசின் அகமது ஷா துராணியால் அமிருதசரஸ் பல முறை தாக்கப்பட்டதால், சீக்கிய சமய அமைப்பினர் கல்ஷா எனும் படைப்பிரிவை உருவாக்கி, சீக்கிய குறுநில மன்னர்களை ஒன்றிணைத்து, ரஞ்சித் சிங் தலைமையில் 1799ஆம் ஆண்டில் சிறு அளவில் சீக்கிய அரசு உருவாக்கபட்டது.
# சீக்கியப் பேரரசு

## சீக்கிய பேரரசின் நிலப்பரப்புகள்

, ஆண்டு 1846]]
1. இந்தியாவின் தற்கால பஞ்சாப் மாநிலம், ஜம்மு-காஷ்மீர் மாநிலம் மற்றும் இமாசலப் பிரதேசத்தின் சில பகுதிகள்
1. பாகிஸ்தானின் தற்கால பஞ்சாப் மாநிலம் மற்றும் பாகிஸ்தான் ஆக்கிரமிப்பு செய்த ஆசாத் காஷ்மீர் பகுதிகள்.
1. ஆப்கானிஸ்தானின் காந்தாரம் போன்ற தென் பகுதிகள்
# சீக்கியப் பேரரசு

## சீக்கிய பேரரசின் வீழ்ச்சி

1839இல் ரஞ்சித் சிங் மறைவுக்குப் பின்னர் சீக்கியப் பேரரசு பலமிழந்தது. இதனை பயன்படுத்தி, இந்தியாவில் கம்பெனி ஆட்சியினர் சீக்கியர்களுக்கு எதிராக 1845ஆம் ஆண்டில் நடந்த முதலாம் ஆங்கிலேய-சீக்கியப் போரில், சீக்கியர்கள் தோற்றனர்.  
மீண்டும் 1849ஆம் ஆண்டில் நடந்த இரண்டாம் ஆங்கிலேய-சீக்கியப் போரில் தோல்வியுற்ற சீக்கியப் பேரரசு கலைக்கப்பட்டது. சீக்கிய பேரரசின் பகுதிகள், ஆங்கிலேயர்க்கு ஆண்டு தோறும் கப்பம் செலுத்தும் சீக்கிய சிற்றரசர்கள் கையில் ஆங்கிலேயர்கள் ஒப்படைத்தனர்.
# சீக்கியப் பேரரசு

## முக்கிய நிகழ்வுகள்

- 1699 - குரு கோவிந்த சிங், கல்சா எனும் சீக்கிய போர்ப்படையை நிறுவுதல்
- 1710–1716, பண்டா சிங் மொகலாயர்களை வென்று கல்ஷா அமைப்பின் ஆட்சியை நிறுவுதல்
- 1716–1738, 20 ஆண்டுகள் கல்ஷா அமைப்பினர் மொகலாயரிடம் ஆட்சியை இழத்தல்
- 1733–1735, மொகலாயர் வழங்கிய கூட்டாச்சி அரசை கல்ஷா அமைப்பினர் ஏற்றல்
- 1748–1767, துராணிப் பேரரசின் அகமது ஷா அப்தாலியின் ஆக்கிரமிப்பு
- 1763–1774, சரத் சிங் சுகெர்சாகியா, குஜ்ஜரன் வாலாவில் தன்னாட்சி சீக்கிய அரசை நிறுவுதல்
- 1764–1783, தன்னாட்சி பெற்ற மன்னர்களான பாபா பஹேல் சிங், கரோர் சிங்கியா ஆகியோர் தில்லியை கைப்பற்றி மொகலாயர் மேல் வரி விதித்தல்]
- 1773, அமகது ஷா துராணி இறப்பு; அவர் மகன் தைமூர் ஷா துராணி பஞ்சாப் மீது தாக்குதல் தொடுத்தல்
- 1774–1790, சுகேர்சாகிய அரசுக்கு மகா சிங் மன்னராதல்
- 1790–1801, ரஞ்சித் சிங் சுகேர்சாகிய அரசுக்கு மன்னராதல்
- 1801 (12 ஏப்ரல்), ரஞ்சித் சிங் மகாராஜாவாக முடிசூட்டுதல்
- 12 ஏப்ரல் 1801 முதல் – 27 சூன் 1839 முடிய மகாராஜா ரஞ்சித் சிங் ஆட்சி
- 13 சூலை 1813, அட்டோக் போரில் துராணிப் பேரரசை சீக்கியர் வெற்றி கொள்ளுதல்
- மார்ச் – 2 சூன் 1818, முல்தானில் இரண்டாம் ஆப்கான் - சீக்கியப் போர்
- 3 சூலை1819, சோப்பியான் போர்
- 14 மார்ச் 1823, நௌஷெரா போர்
- 30 ஏப்ரல் 1837, ஜாம்ருட் போரில் ஆப்கானியர்களை சீக்கியர்கள் வெல்லுதல்
- 27 சூன் 1839 – 5 நவம்பர் 1840, மகாராஜா கரக் சிங்கின் ஆட்சி காலம்
- 5 நவம்பர் 1840 – 18 சனவரி 1841, சந்த் கௌர் ஆட்சி
- 18 சனவரி 1841 – 15 செப்டம்பர் 1843, மகாராஜா சேர் சிங்கின் ஆட்சி காலம்
- மே 1841 – ஆகஸ்டு 1842, சீனா-சீக்கியப் போர்
- 15 செப்டம்பர் 1843 – 31 மார்ச் 1849, மகாராஜா துலீப் சிங் ஆட்சி
- 1845–1846, முதலாம் ஆங்கிலேய-சீக்கியர் போர்
- 1848–1849, இரண்டாம் ஆங்கிலேய–சீக்கியர் போர் முடிவில் சீக்கியப் பேரரசு பகுதிகள் பிரித்தானியா இந்தியாவுடன் இணைந்த்தல்
# சீக்கியப் பேரரசு

## இதனையும் காண்க

- சீக்கிய சிற்றரசுகள்
- மத்தியகால இந்திய அரசுகள்
# விக்கிப்பீடியா:Statistics/weekly/11-Oct-2015
# அலி சினா

**அலி சினா** (Ali Sina) என்பவர் ஒரு ஈரானிய முன்னாள் முஸ்லீம். இஸ்லாமை வலுவாக விமர்சிக்கும் ஒரு விமர்சகராக செயல்படுகிறார். முன்னாள் முஸ்லீம்களுக்கான *ஃபெய்த் ஃபிரீடம் இண்டர் நேசனல்* என்ற அமைப்பின் நிறுவனர் ஆவார்.
# அலி சினா

## பின்னணி

இவர் ஈரானில் பிறந்து வளர்ந்தவர். பாக்கித்தான் மற்றும் இத்தாலியில் படித்தவர், இப்போது கனடாவில் வாழ்பவர். இஸ்லாம் பற்றி இவர் 1990 களில் மக்களிடையே விவாதத்தைத் தொடங்கினார். ஜெருசலேம் போஸ்ட் இதழ் வழியாக தன்கருத்துகளைக் கூறினார். ஜிகாத் என்று சில வெறிபிடித்த முஸ்லிம்களால் காட்டப்படும் சகிப்பின்மைக்கு குரான் போன்ற இஸ்லாமிய நூல்களே அடித்தளமாக இருப்பதாக கருதுகிறார்.
சினாவைப்பற்றி ஜெருசலம் போஸ்ட் என்ற இதழ் ''சினா நடத்திவரும் பெய்த் பிரீடம் என்ற ஒரு இணையதளத்தில் தன்னைப்பற்றி - - இஸ்லாமின் மிகப்பெரிய எதிர்ப்பு பெற்ற உயிரோடு உள்ள நபர் தானே என்கிறார். அவரது அண்மைய புத்தகம் முகம்மதுவை பற்றி அறிவோம், என்ற பெயரில் முகமது நபியின் உளவியல் வாழ்க்கை வரலாற்றை நூலாக எழுதியுள்ளார். இதில் முகமது நபி மனக் கோளாறுகளால், தொடர்ந்து அவதிப்பட்டவர் அவை தற்காதல் ஆளுமைக் கோளாறு, பக்க மூளை வலிப்பு, ஆக்ரமிப்பு எண்ணக்-கட்டாயச் செயல் போன்ற இந்தக் கோளாறுகள் முகமது நபிக்கு இருந்ததாக அவர் கூறுகிறார்" என்று எழுதியுள்ளது.
# அலி சினா

## திரைப்படத்துறையில்

முகம்மதுவின் வாழ்க்கை வரலாற்றினை எடுக்கும் திரைப்படத்தில் அலிசீனாவும் பங்களித்து வருவதாக 25 செப்டம்பர் 2012 அன்று *லாஸ் ஏஞ்செல்ஸ் டைம்ஸ்* செய்தி வெளியிட்டிருந்தது.
# அலி சினா

## சீர்திருத்த இஸ்லாமியம்

சீர்திருத்த இஸ்லாம் என்பது சாத்தியமற்றது. இதை பிற மதங்களை சீர்திருத்தியதுபோல் சீர்திருத்த இயலாது என்கிறார்.
# அல்-உயூன்

**அல்-உயூன்** அல்லது **லஅயூன்** (*Laayoune*, ; அரபு மொழி: **, தமிழாக்கம்: "ஊற்று") பிணக்கிலுள்ள ஆட்புலமான மேற்கு சகாராவிலுள்ள பெரிய நகரமாகும். தற்கால நகரத்தை 1938இல் எசுப்பானிய குடியேற்றவாதி *அன்டோனியோ டெ ஓரோ* நிறுவியதாகக் கருதப்படுகின்றது. 1940இல் இதனை எசுப்பானிய சகாராவின் தலைநகராக அறிவித்தது. தற்போதைய மொராக்கோ அரசின் *லாயூன்-பூய்தொர்-சாகியா அல் அம்ரா* வலயத்தின் தலைநகராக விளங்குகின்றது.  
வறண்ட ஆறான *சகுய்யா அல் அம்ரா* இந்நகரை இரண்டாகப் பிரிக்கின்றது. ஆற்றின் தென்கரையில் உள்ளது எசுப்பானியர்களால் கட்டமைக்கப்பட்ட பழைய நகராகும். இங்கு அவர்கள் காலத்து பேராலயமொன்று இன்றும் இயக்கத்தில் உள்ளது. இதன் பாதிரிமார்கள் இந்த நகரத்திற்கும் மேலும் தெற்கிலுள்ள தாக்ளாவிற்கும் சேவை புரிகின்றனர்.  
1976 முதல் மேற்கு சகாராவை தனது நாட்டங்கமாக கோரிய மொரோக்கோ இந்த நகரை கைப்பற்றி ஆண்டு வருகின்றது. அல்சீரியா ஆதரவளிக்கும் *போலிசரியோ முன்னணி* மேற்கு சகாராவின் விடுதலைக்குப் போராடி வருகின்றது. இந்த அணி லாயூனை ஆக்கிரமிக்கப்பட்ட தலைநகராகக் கருதுகின்றது.
# அல்-உயூன்

## மக்கள் பரம்பல்

லாயூன் நகரத்தின் மக்கள்தொகை 196,331 ஆகும். இதுவே மேற்கு சகாராவிலுள்ள மிகப்பெரிய நகரமாகும். பொருளாதார மையமாக வளர்ந்துவரும் லாயூனின் மக்கள்தொகையில் ஐந்தில் ஒருவரே மேற்கு சகாராவின் பழங்குடிகளான சகாராவினராக உள்ளனர்; ஏனையவர்களில் பெரும்பகுதியினர் வடக்கிலிருந்து அரசு தரும் சலுகைகளுக்காகவும் அரசுப் பணி நிமித்தமாகவும் குடிபெயர்ந்துள்ள மொராக்கோவினராகும்.
# அல்-உயூன்

## பொருளாதார நிலை

இந்நகரை மொரோக்கோ கைப்பற்றியது முதல் இது மீன்பிடித் தொழிலுக்கும் பாசுபேட்டு சுரங்கங்களுக்கும் மையமாக விளங்குகின்றது.
|date=August 2010}}
# ராதா ரீஜண்ட் ஹோட்டல், சென்னை

ராதா ரீஜென்ட் சென்னை, இதற்கு முன்பு பார்க் இன் என்று அழைக்கப்பட்டுவந்த நான்கு நட்சத்திர மதிப்பு கொண்ட ஒரு ஹோட்டலாகும். இது இந்தியாவின் சென்னையில் உள்ள அரும்பாக்கத்தில் அமைந்துள்ளது. இந்தியாவில், சரோவர் ஹோட்டல்கள் மற்றும் ரிசோர்ட்ஸின் இரண்டாவது ஹோட்டல் இதுவாகும். சென்னையில் இன்னர் ரிங்க் சாலையில் முதன் முதலாகத் தொடங்கப்பட்ட நட்சத்திர ஹோட்டல் இதுவாகும். சென்னையின் முதன்முதலாக ஜியோஃப்ரேய்ஸ் எனும் பொதுவிடுதியினை 2001 ஆம் ஆண்டில் திறந்ததும் ராதா ரீஜென்ட் ஹோட்டலாகும்.
# ராதா ரீஜண்ட் ஹோட்டல், சென்னை

## இருப்பிடம்

171 ஜவஹர்லால் நேரு சாலை, இன்னர் ரிங்க் சாலை, அரும்பாக்கத்தில் ராதா ரீஜென்ட் ஹோட்டல் அமைந்துள்ளது. ராதா ரீஜென்ட் ஹோட்டலில் இருந்து, வாழ்க்கையை மாற்றக்கூடிய தேவாலயம் சுமார் இரண்டு கிலோ மீட்டர் தொலைவிலும், 125 ஆண்டுகள் பழமைவாய்ந்த வடபழனி முருகன் கோவில் சுமார் இரண்டு கிலோ மீட்டர் தொலைவிலும் அமைந்துள்ளது. சுற்றுலாப் பயணிகள் இந்த இடங்கள் மட்டுமல்லாது, இதனருகில் அமைந்து பிற சுற்றுலாத்தலங்களையும் காண வேண்டியது அவசியம். ஹோட்டலில் இருந்து அனந்த பத்மநாப சுவாமி கோவில் (1962 இல் கட்டப்பட்டது), வண்டலூர் விலங்கியல் பூங்கா மற்றும் வரலாற்றுச் சிறப்புமிக்க அர்மெனியன் தேவாலயம் ஆகியவை காண்பதற்குரிய சுற்றுலாத் தலங்களாகும்.
# ராதா ரீஜண்ட் ஹோட்டல், சென்னை

## போக்குவரத்து வசதிகள்

ராதா ரீஜென்ட் ஹோட்டலுக்கு அருகே அமைந்திருக்கும் போக்குவரத்து வசதிகள் பின்வருமாறு:
சென்னை சர்வதேச விமான நிலையம் – 14 கிலோ மீட்டர் (தோராயமாக)
சென்னை சென்ட்ரல் ரயில் நிலையம் – 11 கிலோ மீட்டர் (தோராயமாக)
# ராதா ரீஜண்ட் ஹோட்டல், சென்னை

## ஹோட்டல் விவரங்கள்

1997 ஆம் ஆண்டில் திறக்கப்பட்ட இந்த ஹோட்டல் 91 அறைகளைக் கொண்டிருந்தது. அதில் 62 சுப்பீரியர் அறைகளும், 23 எக்ஸ்கியூட்டிவ் அறைகளும், 6 சூட்களும் அடங்கும். ஹோட்டலில் அமைந்துள்ள உணவகங்களில் முக்கிய வராந்தாவில் அமைந்துள்ள காஃபி கடை, பல்வகை உணவு விடுதி மற்றும் 2004 ஆம் ஆண்டில் திறக்கப்பட்ட ஓரியண்டல் வகைகளின் உணவகம்,ஜியோஃப்ரேய்ஸ் பொது விடுதி மற்றும் 2004 ஆண்டில் தொடங்கப்பட்ட பார், கூட்ட அரங்குகள் ஆகியவை அடங்கும். இந்த ஹோட்டலில் மொத்தம் ஆறு கூட்ட அரங்குகள் உள்ளன. அவற்றின் மொத்த பரப்பளவு 6,500 சதுர அடிகள் ஆகும். 2013 ஆம் ஆண்டில் ஹோட்டலின் 20,000 சதுர அடிகள் பரப்பளவு கொண்ட தோட்ட விருந்து புல்வெளியில், ஒரே நேரத்தில் 3000 விருந்தினர்களுக்கு இடமளிக்க முடியும். சுமார் 150 நான்கு சக்கர வாகனங்களை நிறுத்தும் அளவிற்கு இடவசதிகள் வாகன நிறுத்துமிடத்தில் உள்ளன. ஹோட்டல் கட்டிடத்தின் மொத்த உயரம் சுமார் 50 அடி (15 மீட்டர்) ஆகும். ஜே ரமணன் என்பவரால் 1997 ஆம் ஆண்டு ஹோட்டலின் உட்புற வடிவமைப்பு வேலைகள் மேற்கொள்ளப்பட்டன. 2004 ஆம் ஆண்டில் கிழக்கத்திய பிளாசம் வகையிலான வடிவமைப்பினை மும்பையினை அடிப்படையாகக் கொண்ட பிரகாஷ் மங்கர் மற்றும் அசோசியேட்ஸ் குழு செய்தனர். ராதா ரீஜென்ட் ஹோட்டல்கள் பெங்களூரில் இரு, மூன்று நட்சத்திர ஹோட்டல்களைத் திறந்துள்ளனர். அவை: ராதா ஹோம்டெல் (வைட்ஃபீல்ட், பெங்களூர் 2005) மற்றும் ராதா ரீஜென்ட் ஹோட்டல் (பெங்களூர், எலெக்ட்ரானிக் நகரம், 2008). முதலில் கூறப்பட்ட ஹோம்டெல் ரக ஹோட்டல் சரோவர் ஹோட்டல்கள் மற்றும் ரிசோர்ட்ஸின் முதல் ஹோம்டெல் ஹோட்டலாகும்.
# ராதா ரீஜண்ட் ஹோட்டல், சென்னை

## விருதுகள்

2004 ஆம் ஆண்டின் சரோவர் பார்க் பிளாசா சிறந்த ஹோட்டலுக்கான விருதினை சரோவர் ஹோட்டல்கள் மற்றும் ரிசோர்ட்ஸ் குழுமம் வழங்கியது.
# எம்ஜிஎம் கிராண்ட் லாஸ் வேகாஸ்

**எம்ஜிஎம் கிராண்ட் லாஸ் வேகாஸ் ஹோட்டல்**, சூதாட்டங்கள் நடைபெறும் ஹோட்டல் வகையினைச் சேர்ந்தது. இது நெவாடாவின், பாராடைஸில் உள்ள லாஸ் வேகஸ் ஸ்ட்ரிப்பில் அமைந்துள்ளது. அறைகளின் எண்ணிக்கையின் அடிப்படையில் உலகின் மிகப்பெரிய ஹோட்டல்களின் வரிசையில் இரண்டாம் இடத்தில் எம்ஜிஎம் கிராண்ட் லாஸ் வேகாஸ் ஹோட்டல் உள்ளது. அத்துடன் அமெரிக்காவின் மிகப்பெரிய ஹோட்டல்களின் வரிசையில் முதலிடத்தில் இந்த ஹோட்டல் இடம்பிடித்துள்ளது. 1993 ஆம் ஆண்டில் எம்ஜிஎம் கிராண்ட் லாஸ் வேகாஸ் ஹோட்டல் திறக்கப்பட்டபோது உலகின் மிகப்பெரிய ஹோட்டல்களின் வரிசையில் முதலிடத்தில் இருந்தது.  
இது எம்ஜிஎம் ரிசோர்ட்ஸ் இன்டர்நேஷனல் நிறுவனத்திடம் இந்த ஹோட்டலின் உரிமை மற்றும் செயல்பாட்டு அதிகாரங்கள் உள்ளன. இந்த ஹோட்டலின் 30 வது அடுக்கு மாடி 293 அடி உயரத்தில் (89 மீட்டர்) அமைந்துள்ளது. இந்த கட்டிடத்தில் ஐந்து வெளிப்புற நீச்சல் குளங்கள், ஆறுகள் மற்றும் நீர்வீழ்ச்சிகள் ஆகியவை அடங்கும். இவை மட்டும் சுமார் 6.6 ஏக்கர் பரப்பளவினை ஆக்கிரமிப்பு செய்துள்ளன. சுமார் 3,80,000 சதுர அடிகள் (35,000 சதுர மீட்டர்கள்) பரப்பளவில் எம்ஜிஎம் கிராண்ட் கார்டன் ஏரினா, கிராண்ட் மருத்து நீருற்று மற்றும் பெரிய மாநாட்டு மையம் போன்றவை அமைந்துள்ளன.  
இவை தவிர பல்வேறு வகையிலான கடைகள், இரவு நேர கூட்ட அரங்குகள், உணவகங்கள் மற்றும் மிகப்பெரிய சூதாட்ட அரங்கு போன்றவையும் இந்த ஹோட்டலில் அமைந்துள்ளது. இவை சுமார் 1,71,500 சதுர அடிகள் (15,930 சதுர மீட்டர்கள்) பரப்பளவில் அமைந்துள்ளன.  
அருகருகே அமைந்துள்ள இரு இணைப்புகளுக்கு தெருவழியாக பாதசாரிகளை கடக்கவிடாமல், தலைக்கு மேல் உருவாக்கப்பட்ட பாலம் வழியே செல்லுமாறு உருவாக்கியுள்ளனர்.
# எம்ஜிஎம் கிராண்ட் லாஸ் வேகாஸ்

## மெரினா ஹோட்டல்

மெரினா ஹோட்டல் 3805 லாஸ் வேகாஸ் பௌலேவார்ட்டில் அமைந்துள்ளது. இந்த ஹோட்டல், 1975 ஆம் ஆண்டில் 714 அறைகள் கொண்ட ஹோட்டல் மற்றும் சூதாட்ட மையமாக திறக்கப்பட்டது. 1989 ஆம் ஆண்டில், கிர்க் கெர்கோரியன் எம்ஜிஎம் கிராண்டினை நிறுவுவதற்காக மெரினா ஹோட்டல் மற்றும் டிரோபிகானா கவுன்ட்டி கிளப் இரண்டையும் வாங்கினார். அப்போது மெரினா ஹோட்டலானது, எம்ஜிஎம்-மெரினா ஹோட்டல் என்று அழைக்கப்பட்டது.
மெரினா ஹோட்டல் நவம்பர் 30, 1990 இல் மூடப்பட்டு, அக்டோபர் 7, 1991 இல் புதிய சூதாட்ட ஹோட்டல் கட்டிடத்திற்காக, மெரினா ஹோட்டலின் அடிப்பகுதி அழிக்கப்பட்டது. முதன்மை ஹோட்டல் கட்டிடத்தின் மேற்குப் பகுதியின் முடிவில் மெரினா ஹோட்டல் கட்டிடத்தின் பகுதிகள் இன்றளவும் எஞ்சியுள்ளன.
# எம்ஜிஎம் கிராண்ட் லாஸ் வேகாஸ்

## பட வரலாறு

மிகப்பெரிய ஹோட்டல் என்பதால் பல்வேறு திரைப்படங்களில் எம்ஜிஎம் கிராண்ட் லாஸ் வேகாஸ் ஹோட்டல் விதவிதமான காட்சியமைப்பில் பயன்படுத்தப்பட்டுள்ளது.
1. 1996 ஆம் ஆண்டில், குத்துச்சண்டை நகைச்சுவையான கிரேட் வைட் ஹைப் படம்.
2. ஓசியன்ஸ் லெவன் படத்தில் டேனி ஓசியன் கொள்ளையடிக்கும் சூதாட்ட அரங்குகளில் எம்ஜிஎம் கிராண்ட் லாஸ் வேகாஸ் ஹோட்டலும் ஒன்று. லென்னொக்ஸ் லுவிஸ் மற்றும் வ்லாடிமிர் க்ளிட்ஷ்க்ப் இடையே நடைபெறும் உலக வீரனுக்கான குத்துச்சண்டையில் மேடையில் காட்டப்படும்படியான காட்சி.
3. வேகாஸ் வேகாஷன்ஸ் படத்தின் இறுதிக் காட்சியில் கிளார்க் க்ரிஸ்வோல்ட் மற்றும் அவரது குடும்பம் கெனோ விளையாட்டினை விளையாடும்போது காட்டப்படும்.
4. எம்ஜிஎம் கிராண்ட் மற்றும் அதன் பழைய நுழைவு வாயில், புது லாஸ் வேகாஸாக கேஸினோ திரைப்படத்தில் காட்டப்பட்டது. இப்படம் 1995 இல் வெளியானது.
5. ‘த அமேசிங்க் ரேஸ் 15’ மற்றும் ‘த அமேசிங்க் ரேஸ் 24’ ஆகிய படங்களில் எம்ஜிஎம் கிராண்ட் காட்சியளிக்கப்பட்டுள்ளது.
# எம்ஜிஎம் கிராண்ட் லாஸ் வேகாஸ்

## ஹோட்டல்

ஹோட்டலின் அறைகள் பல்வேறு கட்டிடங்களில் அமைக்கப்பட்டுள்ளன.
முதன்மை ஹோட்டல் கட்டிடம் 5044 அறைகளைக் கொண்டுள்ளது.
எம்ஜிஎம் கிராண்டின் ஸ்கைலாஃப்ட்ஸ், ஏஏஏ ஐந்து வைர மதிப்பு கட்டிடம், ஃபோர்ப்ஸ் ஐந்து நட்சத்திர ஹோட்டல் ஆகிய இரண்டும் முதன்மை கட்டிடத்தின் உயர்மாடிகளில் உள்ளன.
எம்ஜிஎம் கிராண்டில் மாளிகைகளாக சுமார் 29 கட்டிடங்கள் மிக முக்கியமானவர்களுக்காக ஒதுக்கப்பட்டுள்ளன.
# எம்ஜிஎம் கிராண்ட் லாஸ் வேகாஸ்

## எம்ஜிஎம் கிராண்ட் லாஸ் வேகாஸ் ஹோட்டல் வசதிகள்

### அடிப்படை வசதிகள்

கம்பியில்லா இணையச் சேவை, குளிரூட்டப்பட்ட அறை, உணவகம், பார், அறைச் சேவை, இணையம், வணிக மையம், நீச்சல் குளம் மற்றும் உடற்பயிற்சி செய்யும் இடம் போன்றவை இங்கு அளிக்கப்படும் அடிப்படை வசதிகள் ஆகும்.
# எம்ஜிஎம் கிராண்ட் லாஸ் வேகாஸ்

## எம்ஜிஎம் கிராண்ட் லாஸ் வேகாஸ் ஹோட்டல் வசதிகள்

### உணவு மற்றும் குளிர்பானங்கள்

இங்கு பார் மற்றும் உணவக வசதிகள் உள்ளன.
# எம்ஜிஎம் கிராண்ட் லாஸ் வேகாஸ்

## எம்ஜிஎம் கிராண்ட் லாஸ் வேகாஸ் ஹோட்டல் வசதிகள்

### வணிக சேவைகள்

வணிக மைய வசதிகள் வழங்கப்படுகிறது.
# எம்ஜிஎம் கிராண்ட் லாஸ் வேகாஸ்

## எம்ஜிஎம் கிராண்ட் லாஸ் வேகாஸ் ஹோட்டல் வசதிகள்

### தனிப்பட்ட சேவைகள்

24 மணிநேர வரவேற்பறை, அறைச் சேவை மற்றும் பண பரிமாற்றம் போன்ற வசதிகள் இங்கு வழங்கப்படுகின்றன.
# எம்ஜிஎம் கிராண்ட் லாஸ் வேகாஸ்

## எம்ஜிஎம் கிராண்ட் லாஸ் வேகாஸ் ஹோட்டல் வசதிகள்

### ஹோட்டல் வசதிகள்

பரிசுப்பொருட்களுக்கான கடை மற்றும் தானியங்கி பணம் வழங்கும் இயந்திரம் இங்கு அளிக்கப்படும் வசதிகளாகும்.
# எம்ஜிஎம் கிராண்ட் லாஸ் வேகாஸ்

## எம்ஜிஎம் கிராண்ட் லாஸ் வேகாஸ் ஹோட்டல் வசதிகள்

### மறு உருவாக்க வசதிகள்

சூதாட்டம், உடற்பயிற்சி செய்யுமிடம், இரவு நேர கூட்ட அறைகள், மருத்து நீருற்று, அழகுக்கலை மற்றும் முடிதிருத்துமிடம், உடற்பிடிப்பு செய்யுமிடம், உடல்நிலை நலத்திற்குரிய அரங்குகள், வணிக வளாகம், கடைவீதி போன்ற வசதிகள் இங்கு அளிக்கப்படுகின்றன.
# எம்ஜிஎம் கிராண்ட் லாஸ் வேகாஸ்

## எம்ஜிஎம் கிராண்ட் லாஸ் வேகாஸ் ஹோட்டல் வசதிகள்

### பயணச் சேவைகள்

வாகனங்கள் நிறுத்துமிடம், இலவச நிறுத்துமிடம், கார் நிறுத்தும் பணியாட்கள் ஆகிய வசதிகள் இங்கு வழங்கப்படுகின்றன.
# எம்ஜிஎம் கிராண்ட் லாஸ் வேகாஸ்

## எம்ஜிஎம் கிராண்ட் லாஸ் வேகாஸ் ஹோட்டல் வசதிகள்

### இதர வசதிகள்

வெளிப்புற குளம் வசதி இதர வசதிகளில் அளிக்கப்படுகிறது.
# கா. செ. நடராசா

பண்டிதர் **கா. செ. நடராசா** (21 மார்ச் 1930 - 27 சூன் 2006) இலங்கைத் தமிழ் எழுத்தாளரும், ஆசிரியரும், கவிஞரும் ஆவார். இணுவையூர் செ. நடராசன் என்ற பெயரில் எழுதியவர்.
# கா. செ. நடராசா

## வாழ்க்கைக் குறிப்பு

இவர் யாழ்ப்பாணம் இணுவில் என்ற ஊரில் வாழ்ந்த செல்லையா சீனிக்குட்டி தம்பதிகளுக்கு மூத்த புதல்வனாகப் பிறந்தார். இவர் தனது ஆரம்பக்கல்வியைத் தனது பெரிய தந்தையராகிய சேதுலிங்கச்சட்டம்பியாரிடம் திண்ணைப்பள்ளிக்கூடத்திற் கற்றார். பின்னர் இணுவில் சைவமகாஜனாக் கல்லூரியிற் தனது கல்வியைத் தொடர்ந்தார். பாடசாலை நேரம் தவிர்ந்த மற்றைய நேரங்களிற் தந்தையாருக்குத் துணையாக வேளாண்மையிலும், சுருட்டுத் தொழிலிலும் ஈடுபட்டார்.
# கா. செ. நடராசா

## கல்வி

தனது மாமனாராகிய வடிவேற் சுவாமிகளிடம் வேதாந்தம், உபநிடதம், கைவல்யம், தமிழ்க்காவியங்கள், நளவெண்பா, திருக்குறள் ஆகியவற்றைக் கற்றுத் தேர்ந்தார். சேதுலிங்கச் சட்டம்பியாரிடம் சைவசித்தாந்தம், தமிழ் இலக்கண, இலக்கியங்களைக் கற்றார். 11ஆம் வயதில் நடனக்கலைஞர் ஏரம்பு சுப்பையாவிடம் தாளக்காவடியாட்டத்தை முறையாகக் கற்றுக்கொண்டார். தனது இருபதாவது வயதில், வண்ணார்பண்ணை நாவலர் பாடசாலை ஆசிரியர் வித்துவான் சுப்பையாபிள்ளை, பண்டிதர் வித்துவான் இ. திருநாவுக்கரசு, பண்டிதர் இ. இராசலிங்கம் ஆகியோரிடம் பண்டிதர் சோதனைக்குரிய பாடங்களைக் கற்றார். பண்டிதர் தேர்விலும் சித்தி பெற்றார்.
# கா. செ. நடராசா

## திருமணம்

1961 ஆம் ஆண்டு இணுவிலைச் சேர்ந்த கந்தையா பொன்னம்மா தம்பதிகளின் புதல்வி பரமேசுவரியை சீர்திருத்த முறையில் மணந்து கொண்டார். இவர்களுக்கு குமரன், கார்த்தியாயினி, குருபரன், கார்த்திகேயன் ஆகிய பிள்ளைகள் உள்ளனர்.  
1987 இல் இந்திய இராணுவத்தின் வருகையால் இணுவில் மருதனார்மடத்தில் இருந்த இவருடைய இல்லம் இராணுவத்தினரின் இருப்பிடமாகியது. இவர் தன் இருப்பிடத்தை விட்டுப் புலம் பெயர்ந்து கொழும்பிற்குச் சென்றார். இங்கு இந்து கலாசார அமைச்சு வெளியிட்ட இந்துக் கலைக்களஞ்சியத்திற்குக் கட்டுரைகளை எழுதினார். இவர் எழுதிய தெட்சணகைலாய புராணத்திற்கான உரையை இந்து கலாசார அமைச்சு வெளியிட்டது. 2001 இல் திருச்சியில் நடைபெற்ற திருக்குறள் மகாநாட்டிற்குக் கட்டுரை சமர்ப்பித்து ஆய்வரங்கிலும் கலந்து கொண்டுள்ளார். 2006 சூன் 27 இல் காலமானார்.
# கா. செ. நடராசா

## எழுதிய நூல்கள்

- தமிழா விழித்தெழு - 1958: மு. வரதராசனாரின் முன்னுரையுடன் வெளியிடப்பட்டது.
- இளங்கோவின் கனவு - 1961: தனிநாயகம் அடிகளாரின் முன்னுரையுடன் வெளியிடப்பட்டது.
- இணுவிற் கந்தசுவாமி கோயில் விடுதலை இயக்க வரலாறு
- தலவாக்கொல்லை திருமுருகன் ஊஞ்சல்
- இணுவை அப்பர், 1977
- வள்ளுவரும் பிரபஞ்சமும் - 1990
- தெட்சணகைலாயபுராணம் பாகம் ஒன்று, பாகம் இரண்டு ஆகியவற்றிற்கு உரை - 1992 இந்து கலாசார அமைச்சு வெளியீடு.
# தகைமை இயல்பு

**தகைமை இயல்பு** *(Adaptive behavior)* என்பது உயிரினங்கள் தம்மை சூழலுக்கு ஏற்றவாறு தகவமைத்துக் கொண்டு புதிய வடிவம் பெறுவதை குறிப்பதாகும்.  
உயிரினங்களின் உயிர்ப்பில் வெற்றிகரமான மீளுற்பத்தியில் தகைமை இயல்பு நேரடியாகவோ அல்லது மறைமுகமாகவோ ஒரு முக்கிய பங்காற்றுகிறது. அந்தவகையில் தகவமைவு இயற்கைத் தேர்வின் உள்ளாற்றலாக இருக்கிறது. இனப் பெருக்கத்திற்கு இணக்கமாக இருத்தல் உட்பட புலத் தற்காப்பிற்கும், எதிராளிகளிடமிருந்து தற்காக்கவும் பலமிக்க ஆணைத் தேர்வு செய்வதே பெண்மையின் பொதுவான பண்பு.  
இன்னொரு வகையில், சமன் உற்பத்தியில் தகவமைவற்ற நடத்தையே ஒரு இயல்பான நடத்தையாகவும் (அ) தனிக்கூறாகவும் இருக்கிறது. தனிப்பட்ட உயிர்ப்பத்தியில் (அ) வெற்றிகரமான மீளுற்பத்தியில் (பழைய) உறவிற்கு இணக்கமற்றிருப்பதும், உறவில்லாத (புதிய) இளமையுடன் தகவமைவதும், படிநிலை ஆதிக்கத்திற்குத் துணைக்கூறாக இருப்பதும் இவற்றின் பொதுமை நடத்தையாக இருக்கும்.  
சுற்றுச்சூழல் பிரச்சனைகள் தொடர்கிறபோது உயிர்த்திருத்தலில் (அ) மீளுற்பத்தியில் காணப்படும் தீர்வைத் தகவமைவு என்று புரிந்து கொள்ளலாம். பொதுவாக தனித்த வேறுபாடுகள் மரபுரீதியான, மரபுரீதியற்ற தகவமைவு நடத்தையின் ஊடாகவே எழும். உயிர்களின் தகவமைவு நடத்தைகளில் பரிணாமம் செலுத்திய தாக்கம் என்ன என்பது இவ்விரண்டிலும் நிரூபிக்கப்பட வேண்டும். மரபுரீதியாகத் தான் தகவமைகிறது என்றாலும் அதிலும் கருத்து மாறுபாடுகள் நீடித்து வருகின்றன.
# தகைமை இயல்பு

## மரபுரீதியற்ற தகைவமை இயல்பு

பரிணாமச் செயல்பாட்டின் வழியாக உயிர்த் தொகுதியில் மாற்றம் நிகழ்கிறது. உயிர்த் திரளினுள் ஒவ்வொரு தனித்த உயிருக்கும் குறிப்பிட்ட சூழலைப் பொறுத்து தனித்துவமான பங்கு உண்டு. பொதுவாக சூழல்கூறு என்றியப்படும் இது குறிப்பிட்ட சூழலில் அக்கூறு பிற உயிர்த்த மூலகங்களோடு எத்தகைய உறவு கொள்கிறது என்பதை வைத்து அதன் தன்மை அறிப்படுகிறது. ஒரு மூலகம் தனது சூழல் கூறினை வளர்ப்பதற்கு பல தலைமுறைகளாக புறச்சூழலுடன் வெற்றிகரமாகத் தன்னைத் தகவமைத்துக் கொள்ள வேண்டும். புறச் சூழலில் ஏற்படும் மாற்றங்களுக்கு ஏற்ப மூலகத்தின் சூழல்கூறு ஆக்கமடையும். தனது முந்தை ஞானத்தை உயர்த்திக் கொள்ள தனது தகமைவு நடத்தையைப் பயன்படுத்த முடிந்த உயிரி தான் இயற்கையில் வெற்றி பெற்றிருக்கிறது. இவ்வுயிரி தான் தனது உயிர்ப்பைத் தக்க வைத்துக் கொண்டு மீளுற்பத்தியையும் வெற்றிகரமாகச் செய்து கொண்டு வருகிறது.
# பாங்காக் ஏர்வேஸ்

**பாங்காக் ஏர்வேஸ்**, பாங்காக்கின் சடுசக் மாவட்டத்தின், விபாவடி ரங்க்சிட் சாலையினை அடிப்படையாகக் கொண்டு செயல்படுகிறது. கால அட்டவணைப்படி, தாய்லாந்து, வங்கதேசம், கம்போடியா, சீனா, ஆங்காங், லௌஸ், மாலத்தீவுகள், பர்மா, இந்தியா மற்றும் சிங்கப்பூர் ஆகிய நாடுகளுக்கு தனது விமானச் சேவையினை செயல்படுத்துகிறது. இதன் முக்கியத் தலைமையகம் பாங்காக்கில் உள்ள சுவர்ணபூமி விமான நிலையம் ஆகும். பாங்காக் கிளாஸ் எஃப்சி, சியாங்க்ரை யுடிடி, சியாங்க் மை எஃப்சி, ட்ராட் எஃப்சி மற்றும் பாங்காக் கிறிஸ்டியன் கல்லூரி எஃப்சி ஆகியவற்றின் பாங்காக் ஏர்வேஸ் அலுவலக ரீதியான விளம்பரதாரராக பாங்காக் ஏர்வேஸ் உள்ளது.  
விமானச் சேவைகளைத் தர வரிசைப்படுத்தும் நிறுவனமான ஸ்கைடிராக்ஸ் பாங்காக் ஏர்வேஸ் விமானச் சேவைக்கு உயர்ந்த தரத்தினை அளித்துள்ளது. தற்போது நான்கு நட்சத்திர மதிப்பினை ஸ்கைடிராக்ஸ் பாங்காக் ஏர்வேஸ்க்கு வழங்கியுள்ளது.
# பாங்காக் ஏர்வேஸ்

## உயர்தர வழித்தடங்கள்

கோஹ் சமுய் – பாங்காக், பாங்காக் – கோஹ் சமுய், புகெட் – பாங்காக் மற்றும் பாங்காக் - ஹாங்காக் ஆகிய வழித்தடங்களை உயர்தர வழித்தடங்களாகக் கொண்டுள்ளது. இந்த வழித்தடங்களுக்கு வாரத்திற்கு முறையே 140, 140, 56 மற்றும் 49 விமானங்களை பாங்காக் ஏர்வேஸ் நிறுவனம் செயல்படுத்துகிறது. இவை தவிர குறிப்பிட்ட காரணங்களுக்காக செயல்படுத்தும் விமானங்களை டென்பஸார் பலி – ஜகர்டா மற்றும் மண்டாலேய் – சியங்க் மை ஆகிய வழித்தடங்களில் பாங்காக் ஏர்வேஸ் செயல்படுத்துகிறது.
# பாங்காக் ஏர்வேஸ்

## பங்கீட்டு ஒப்பந்தங்கள்

பாங்காக் ஏர்வேஸ் பின்வரும் நிறுவனங்களுடன் பங்கீட்டு ஒப்பந்தங்களைக் கொண்டுள்ளது.  
- ஏரோஃப்ளோட் [7]
- ஏர் பெர்லின்
- ஏர் ஃபிரான்ஸ்
- ஏர் அஸ்டானா
- பிரித்தானிய ஏர்வேஸ் [9]
- கத்தே ஏர்வேஸ்
- எமிரேட்ஸ்
- எடிஹட் ஏர்வேஸ்
- ஈவா ஏர்வேஸ்
- ஃபின்னையர்
- கருடா இந்தோனேசியா
- ஜப்பான் ஏர்லைன்ஸ்
- லௌ ஏர்லைன்ஸ்
- கே எல் எம்
- மலேசியா ஏர்லைன்ஸ்
- குவாண்டாஸ்
- கத்தார் ஏர்வேஸ் [13]
- சில்க் ஏர்
- தாய் ஏர்வேஸ் இன்டர்நேஷனல்
# ஒ. வே. விஜயன்

**ஒ. வே. விசயன்** என்றழைக்கப்படும், **ஒற்றபிளாக்கல் வேலுக்குட்டி விஜயன்** (*Ottaplackal Velukkuty Vijayan*) (யூலை 2, 1930-மார்ச் 30, 2005) இந்தியாவின் மலையாள மொழியின் எழுத்தாளர் மட்டுமின்றி, பத்திரிக்கையாளராகவும், கேலிச்சித்திர வரைஞராகவும் அறியப்படுகிறார். இவர் எழுதிய "பாதிரியார் கோன்சாலேசிடம் கூறுங்கள்" என்ற சிறுகதையே இவரது, முதல் இலக்கிய முயற்சியாகும். 6 புதினங்கள், 9 குறுங்கதைகள், மற்றும் 9 கட்டுரைகள் எழுதியுள்ளார். "கசாக்கின் இதிகாசம்" என்ற நாவல் சிறப்புக்குரியதாகக் கருதப்படுகிறது..
# ஒ. வே. விஜயன்

## ஆரம்பகால வாழ்க்கை

விசயன், இந்தியாவின் கேரளா மாநிலம் கோழிக்கோடு விளயஞ்சாதனூர் என்னுமிடத்தில், 1930 சூலை 2 ஆம் திகதி பிறந்தார். விசயன் பிறந்த 7 ஆம் மாதம் உடல்நலம் பாதிக்கப்பட்டு தனது குழந்தை பருவத்தை அறையிலேயே கழிக்க நேர்ந்தது. இவரது தந்தை ஓ. வேலுக்குட்டி, இந்திய மதராஸ் மாகாண மலபார் காவல் துறையில் சிறப்பு அதிகாரியாக பணியாற்றினார். இவரது தங்கை ஓ. வி. உஷா மலையாள கவிஞர் ஆவார். விசயன் மழலைகல்வியை பெரும்பாலும் வீட்டிலேயே பயின்றார். 12 வது அகவையில், மலபார் கோட்டக்கல் ராஜாஸ் உயர்நிலை பள்ளியில் நேரிடையாக 6 ஆம் வகுப்பில் இனைந்து பயின்றார். பள்ளிக்குச் செல்லா காலங்களில் முறைசாரா கல்விகற்க அவரது தந்தை ஏற்பாடு செய்திருந்தார். அடுத்து வந்த காலங்களில், வேலுக்குட்டி பணிமாற்றத்தால் பாலக்காடு கொடுவாயூர் பகுதிக்கு புலம்பெயர்ந்து அங்குள்ள பள்ளியில் சேர்ந்தார். விசயன், பாலக்காடு விக்டோரியா கல்லூரியில் (*Victoria College*) இளங்கலைபட்டமும், சென்னை மாநிலக் கல்லூரியில் (* Presidency College, Madras*) ஆங்கில இலக்கியத்தில் முதுகலை பட்டமும் பெற்றார்.
# ஒ. வே. விஜயன்

## இலக்கிய வாழ்க்கை

1969ல் வெளியான, "கசாக்கின் இதிகாசம்" (The Legends of Khasak), என்ற நாவல் ஓ.வி. விசயனின் முதல் நாவலாகும் அது மலையாள மொழியில் ஒரு இலக்கிய பெரும்புரட்சியை ஏற்படுத்திய இந்நாவல், 12 ஆண்டுகள் எழுதப்பெற்றது. (*"கசாக்கின் இதிகாசம்",முந்தைய கசாக், பிந்தைய கசாக் என இரு பிரிவுகளைகொண்டது*)
# மொரோக்கோவின் சுவர்

**மொரோக்கோவின் சுவர்** (*Moroccan Wall*) என்பது மேற்கு சகாராவினூடேயும் மொரோக்கோவின் தென்கிழக்கு பகுதியிலும் ஏறத்தாழ 2,700&nbsp;கி.மீ.-நீளத்திற்கு உள்ள (பெரும்பாலும் மணலாலான) சுவர் (அல்லது "கரைத்தட்டு") ஆகும். இது மொரோக்கோ கட்டுப்பாட்டில் உள்ள பகுதிகளையும் (தென் மாநிலங்கள்) போலிசரியோ முன்னணி கட்டுப்பாட்டில் உள்ள பகுதிகளையும் (சகாராவிய அரபு சனநாயகக் குடியரசு) பிரிக்கிறது.  
*மேற்கு சகாராவில் பொது வாக்கெடுப்பிற்கான ஐக்கிய நாடுகளின் பணித்திட்டம்* (MINURSO) வெளியிட்ட நிலப்படங்களும் அகதிகளுக்கான ஐக்கிய நாடுகளின் ஆணையம் வெளியிட்டப் படங்களும் மூரித்தானியாவின் பன்னாட்டு எல்லைக்குள்ளும் இந்தச் சுவரின் பகுதி பல கிலோமீட்டர்களுக்கு ஊடுருவியிருப்பதைக் காட்டுகின்றன.
# முதலாம் ஆங்கிலேய-மராத்தியப் போர்

**முதலாம் ஆங்கிலேய-மராத்தியப் போர்** (1775–1782), கிழக்கிந்திய கம்பெனி ஆட்சியாளர்களுக்கும், மராத்தியப் பேரரசுக்கும் இடையே 1771 - 1782 ஆண்டுகளில் நடைபெற்றது. இப்போர் சூரத் ஒப்பந்தத்தில் துவங்கி, சல்பாய் ஒப்பந்தம் மூலம் முடிவுற்றது.
# முதலாம் ஆங்கிலேய-மராத்தியப் போர்

## போரின் முடிவுகள்

17 மே 1782இல் ஆங்கிலேயர்களுக்கும், மராத்தியர்களுக்கும் ஏற்பட்ட சல்பாய் ஒப்பந்தப்படி, சால்சேட் தீவு மற்றும் பரூச் துறைமுகநகரங்கள் மீண்டும் ஆங்கிலேயேர்களுக்கு திருப்பி வழங்கப்பட்டது. .
# சகாராவிய அரபு சனநாயகக் குடியரசு

காட்டும் படிமம். இச்சுவர் மேற்கு சகாராவில் போலிசரியோவின் கட்டுப்பாட்டில் உள்ள பகுதிகளையும் மொரோக்கோவின் கட்டுப்பாட்டிற்குள் உள்ள பகுதிகளையும் பிரிக்கின்றது. பெரிய மஞ்சள் பகுதி சகாராவிய அரபு சனநாயகக் குடியரசு]]
**சகாராவிய அரபு சனநாயகக் குடியரசு** (*Sahrawi Arab Democratic Republic*, **SADR**) (, ) மேற்கு சகாரா முழுமைக்கும் இறையாண்மை கோருகின்ற பகுதியும் அங்கீகரிக்கப்பட்ட அரசாகும். இந்த அரசை பெப்ரவரி 27, 1976இல் போலிசரியோ முன்னணி பிர் லெலூவில் நிறுவியது. தற்போது தான் கோரும் நிலப்பகுதியில் 20% முதல் 25% வரை கட்டுப்படுத்துகின்றது. இதன் தலைநகரம் தீபாரீத்தீ ஆகும். இந்த அரசின் கீழுள்ள ஆட்புலத்தை *விடுவிக்கப்பட்ட பகுதிகள்* அல்லது *கட்டற்ற ஆள்புலம்* என அழைக்கின்றது. ஏனைய பகுதிகளை மொரோக்கோ கட்டுப்படுத்துவதுடன் அரசாண்டு வருகின்றது. இப்பகுதிகளை மொரோக்கோ *தென் மாநிலங்கள்* என அழைக்கின்றது. சகாராவிய அரபு சனநாயகக் குடியரசு மொரோக்கோவின் கட்டுப்பாட்டில் உள்ள பகுதிகளை ஆக்கிரமிக்கப்பட்ட பகுதிகள் எனவும் மொரோக்கோ சகாராவிய அரபு சனநாயகக் குடியரசின் கீழுள்ள பகுதிகளை இடைநிலை வலயம் என்றும் குறிப்பிடுகின்றன.
ஐக்கிய நாடுகள் அவை, மேற்கு சகாரா முழுமையையும் எசுப்பானியாவின் சார்பு பகுதியாக கருதுகின்றது.
# நாடாளுமன்றச் சட்டம்

**நாடாளுமன்றச் சட்டங்கள்** (*Acts of parliament*), சட்ட அதிகாரத்தின் சட்டவாக்க அவையால் (பெரும்பாலும் ஒரு நாடாளுமன்றம் அல்லது பேரவை) நிறைவேற்றப்படும் சட்ட வரைபுகளைக் குறிக்கும். சில சமயங்களில் **முதன்மைச் சட்டம்** (*primary legislation*) என்றும் குறிப்பிடப்படுகின்றன. நாடாளுமன்ற ஆட்சி முறையைக் கொண்ட பெரும்பாலான நாடுகளில், நாடாளுமன்ற சட்டங்கள் ஒரு சட்ட முன்வரைவாக முன்வைக்கப்பட்டு, சட்டமன்ற உறுப்பினர்களின் வாக்களிப்பின் மூலம் ஒப்புதலைப் பெறுகின்றன. அரசாங்கத்தின் கட்டமைப்பைப் பொறுத்து, இந்த முன்வரைவுகள் பின்னர் நிர்வாக செயலாட்சியரின் ஒப்புதலுக்கு அனுப்பபடுகின்றன.
# நாடாளுமன்றச் சட்டம்

## சட்ட முன்வரைவுகள்

நாடாளுமன்றத்தின் சட்ட வரைவு சட்ட முன்வரைவு (மசோதா எனவும் அழைக்கப்படுகிறது) எனலாம். ஒரு சட்ட முன்வரைவு ஒரு முன்மொழியப்பட்ட சட்டமாகும், இது ஒரு சட்டமாக மாறுவதற்கு முன்பு நாடாளுமன்றத்தில் விவாதிக்கப்பட வேண்டும்.  
வெஸ்ட்மின்ஸ்டர் மக்களாட்சி முறைமை சார்ந்த ஆட்சிப் பகுதிகளில், பெரும்பாலும் ஒரு சட்ட முன்வடிவம் சட்டமாவதற்கு முதலில் ஆளும் மன்றங்களாகிய நாடாளுமன்றம் போன்றவற்றில் அரசினால் அறிமுகம் செய்யப்பட வேண்டும். இது பொதுவாக "வெள்ளை அறிக்கை"யாக புதிய சட்டத்தை பரிந்துரை செய்வதற்காக அமைக்கப்பட்டுள்ள முறையில் சட்டத்தின் தேவையைச் சுட்டிக் காட்டி வெளியிடப்பட வேண்டும். சட்ட முன்வடிவங்கள் அரசின் ஆதரவு இல்லாமலும் மன்றத்தில் அறிமுகம் செய்யலாம், இது தனிப்பட்ட உறுப்பினரின் சட்ட முன்வடிவு எனப்படும்.  
பல அவைகளைக் கொண்ட நாடாளுமன்றங்களை உடைய ஆட்சிப் பகுதிகளில், பெரும்பாலான சட்ட முன்வடிவங்கள் முதலில் ஏதேனும் ஓர் அவையில் அறிமுகம் செய்யப்படலாம். ஆனால் சில தரத்தில் உள்ள சட்டமயமாக்கங்கள், அரசியல் அமைப்பு மரபின் படி அல்லது சட்டத்தினால் குறிப்பிட்ட அவையில் அறிமுகம் செய்யப்பட வேண்டும் என இருப்பின் அந்த அவையில் முதலில் அறிமுகம் செய்யப்படும். எடுத்துக்காட்டாக, வரி விதிப்பு மற்றும் நிதி தொடர்பான சட்ட முன்வடிவுகள் இந்தியாவில் மக்களவையிலும், ஐக்கிய இராச்சியத்தில் பொதுச்சபையிலும் முதலில் அறிமுகம் செய்யப்பட வேண்டும். மாறாக, சட்ட ஆணையத்தால் முன்மொழியப்பட்ட சட்ட முன்வரைவுகள் ஐக்கிய இராச்சியத்தில் பிரபுக்கள் அவையில் முதலில் முன்வைக்கப்படுகின்றன.  
ஒருமுறை அறிமுகம் செய்யப்பட்ட ஒரு சட்ட முன்வடிவு சட்டமாவதற்கு முன் பல படிகளைக கடக்க வேண்டியுள்ளது. இது முன்வரைவின் விதிகளை விரிவாக விவாதிக்க அனுமதிக்கிறது, மேலும் மூல முன்வரைவில் திருத்தங்களை அறிமுகப்படுத்தவும், விவாதிக்கவும், ஒப்புக்கொள்ளவும் அனுமதிக்கிறது.  
ஈரவை நாடாளுமன்றங்களில், ஒரு சட்ட முன்வரைவு அது அறிமுகம் செய்யப்பட்ட அவையினால் ஏற்றுக்கொள்ளப்பட்ட பின் மறு அவைக்கு அனுப்பப்படும். ஒவ்வொரு அவையும் சட்ட முன்வடிவின் அதே தரத்தில் தனித்தனியே ஏற்றுக்கொள்ள வேண்டும். இறுதியாக சட்ட முன்வரைவு ஒப்புதலைப் பெறுகிறது. பெரும்பாலான நாடுகளில் ஒப்புதல் வழங்கும் பொறுப்பு அரசு அல்லது நாட்டுத் தலைவரிடம் ஒப்படைக்கப்படும்.  
சில நாடுகளில், குறிப்பாக எசுப்பானியா, பெல்ஜியம், லக்சம்பர்க், போர்த்துகல் ஆகிய நாடுகளில், சட்ட முன்வரைவு அரசினால் கொண்டுவரப்பட்டதா அல்லது நாடாளுமன்றத்தினால் கொண்டுவரப்பட்டதா என்பது சார்ந்து வேறுபடுகிறது. அரசினால் கொண்டுவரப்படுவது செயல்திட்டம் எனவும், மன்றத்தால் கொண்டுவரப்படுவது தனிப்பட்ட உறுப்பினரின் சட்ட முன்வடிவு எனவும் அழைக்கப்படுகிறது.
# விரையாச்சிலை

**விராச்சிலை** (விரையாச்சிலை) தமிழ்நாட்டில், புதுக்கோட்டை மாவட்டம், திருமயம் வட்டத்துக்குட்பட்ட வருவாய் கிராமமும் திருமயம் ஊராட்சி ஒன்றியத்துக்குட்பட்ட ஊராட்சியுமாகும். 4000 மக்கள் தொகை கொண்ட கிராம ஊராட்சியுடன் கூடிய வருவாய் கிராமம் ஆகும். வருவாய் கிராமத்தில் 1-பிட், 2-பிட் என்ற இரண்டு கிராம அலுவல் பிரிவுகளின் கீழ் இயங்கும் தனி ஊராட்சி ஆகும். 1-பிட் கீழ் பக்கத்து கிராமங்களை உள்ளடக்கிய மூன்று பஞ்சாயத்துக்கள் முறையே நெய்க்குணம், வி-லெட்சுமிபுரம், அரங்கிரான்பட்டி ஆகும்.  
**விரையச்சிலை** என்ற ஊரின் பெயர் நாளடைவில் வழக்குச்சொல்லால் சுருங்கி **விராச்சிலை** என்று நிலை பெற்று விட்டது.
# விரையாச்சிலை

## கோயில்கள்

பல்லவர்களின் குடவரை கோவில் காலத்திய வரலாற்றுச்சிறப்புமிக்க சிவன் கோவில், கொற்றவை வழிபாட்டுடன் தொடர்புடைய வடக்கு பார்த்த அம்மன் கோவில், அம்மன் கோவிலுக்குட்பட்ட அய்யனார் கோவில்கள், அங்காள பரமேஸ்வரி கோவில், நாட்டுக்கோட்டை நகரத்தார்களின் தனி சுப்பிரமணியர் கோவில் ஆகியவை இவ்வூரிலுள்ள கோவில்கள்.
# விரையாச்சிலை

## பக்கத்து கிராமங்கள்

1. நெய்க்குணம்
1. வி.லெட்சுமிபுரம்
1. அரங்கிரான்பட்டி
1. வெள்ளிப்பட்டி
1. அருமந்தாப்பட்டி
# தீபாரீத்தீ

**தீபாரீத்தீ** (*Tifariti*, எழுத்துப்பெயர்ப்பு "**தீபாரீத்தீ**"; அரபு மொழி: تيفاريتي) மேற்கு சகாராவின் வடகிழக்கில் உள்ள பாலைவனச்சோலை நகரமாகும். இது மோரோக்கோவின் சுற்றின் கிழக்கே *இசுமரா*விரிருந்து 138&nbsp;கி.மீ. தொலைவிலும் மூரித்தானியாவின் எல்லையிலிருந்து 15&nbsp;கி.மீ. தொலைவிலும் அமைந்துள்ளது. இது பொலிசரியோவினால் *விடுவிக்கப்பட்ட ஆள்புலம்* என்றும் மொரோக்கோவால் *இடைநிலை வலயம்* என்றும் அறியப்படும் பகுதியில் உள்ளது. பீர் லெலூவிலிருந்து 2011இல் இடம் பெயர்ந்த சகாராவிய அரபு சனநாயகக் குடியரசின் *நடைமுறைப்படி* தற்காலிக தலைநகரமாக உள்ளது. இது சகாராவிய குடியரசின் இரண்டாவது இராணுவப் பகுதியின் தலைநகரமாகவும் விளங்குகின்றது.  
2010 இல் தீபாரீத்தீயின் மக்கள்தொகை ஏறத்தாழ 3,000ஆக இருந்தது.  
தீபாரீத்தீயிலிருந்து 177 கி.மீ தொலைவிலுள்ள இசுமரா ஓர் புனிதத்தலமாகும்; இதனை மா எல் ஐனின் நிறுவினார். 320 கி.மீ. தொலைவிலுள்ள அல்சீரிய நகரமான டின்டூஃபில் சகாராவிய அகதிகள் முகாங்கள் அமைந்துள்ளன. இவ்விரு நகரங்களுக்கும் இடையே டிபாரிட்டி அமைந்துள்ளது.  
தீபாரீத்தீயிலுள்ள அரசுப் பகுதியில் சாகாராவிய குடியரசின் நாடாளுமன்றம், மருத்துவமனை, பள்ளிக்கூடம், பள்ளிவாசல் மற்றும் அருங்காட்சியகம் அமைந்துள்ளன.
# சோலாங்கிப் பேரரசு

**சோலாங்கி பேரரசு** (Solanki dynasty) (ஆட்சிக்காலம்: பொ.ஊ. 950–1300), தற்கால குசராத்து மாநிலத்தின் பதான் நகரத்தை தலைநகராகக் கொண்டு சௌராட்டிர தீபகற்பம் மற்றும் தற்கால குசராத்தின் மேற்கு பகுதிகளை ஆண்டவர்கள். சோலாங்கிகள், சாளுக்கியர் குலத்தினரின் வழித்தோன்றல்கள் என்பர். பொ.ஊ. 1026இல் அலாவுதீன் கில்சியின் குஜராத் மீதான படையெடுப்புக்குப் பின் சோலாங்கிப் பேரரசு வீழ்ச்சி அடைந்தது. பிரபாச பட்டினம் என்ற கடற்கரையில் உள்ள சோமநாதபுரம் கோயில் தரைமட்டமாக்கப்பட்டு, கோயில் செல்வங்கள் அலாவுதீன் கில்ஜியால் கொள்ளையடிக்கப்பட்டது.  
சோலாங்கி அரசர்களுக்குப் பின்னர் வந்த வகேலா குல அரசர்கள் 1243 முதல் 1304 முடிய 76 ஆண்டுகள் ஆண்டனர்.
# சோலாங்கிப் பேரரசு

## சோலாங்கி குல ஆட்சி

### மூலராஜன்

மூலராஜன் பொ.ஊ. 940 – 941 ஆண்டுகளில் சோலாங்கிப் பேரரசை பதான் நகரத்தை தலைநகராகக் கொண்டு, சோலாங்கிப் பேரரசை நிர்மாணித்தார்.
# சோலாங்கிப் பேரரசு

## முதலாம் பீமதேவன்

மூலராஜனுக்குப் பின் வந்த முதலாம் பீமதேவன் தன் குலக் கடவுளான சூரியனுக்கு, மதோரா நகரத்தில் சூரியன் கோயில் கட்டினான்  
முதலாம் பீமதேவனின் மறைவிற்குப் பின், அவன் நினைவாக அவனது மனைவி உதயமதி மற்றும் மகன் இரண்டாம் பீமதேவன் இணைந்து பதான் நகரத்தில் அழகிய சிற்பங்களுடன், ஆயிரக்கணக்கான படிகளுடன் கூடிய படிக்கிணற்றை கட்டினார்கள்.
# சோலாங்கிப் பேரரசு

## முதலாம் பீமதேவன்

### முதலாம் கர்ணதேவன்

பீமதேவனுக்குப் வந்த முதலாம் கர்ணதேவன் பில் பழங்குடி இனத்தவர்களை வென்று கர்ணாவதி எனும் தற்கால அகமதாபாத் நகரை நிறுவினான். பீமதேவனுக்கும், ராணி மினாள்தேவிக்கும் பிறந்தவனே சித்தராஜன் ஜெய்சிங் ஆவார்.
# சோலாங்கிப் பேரரசு

## முதலாம் பீமதேவன்

### சித்தராஜன் ஜெய்சிங்

குஜராத்தை சித்தராஜன் ஜெய்சிங் 1094 முதல் 1144 வரை ஆண்டான். இவன் சோலாங்கிப் பேரரசை விரிவு படுத்தினான். சௌராட்டிர தீபகற்பம், கட்ச் மற்றும் மாளவம், ஜூனாகாத் பகுதிகளை கைப்பற்றி சோலங்கி குல பேரரசன் ஆனான்.
# சோலாங்கிப் பேரரசு

## முதலாம் பீமதேவன்

### குமாரபாலன்

சித்தராஜன் ஜெய்சிங்கின் மகன் குமாரபாலன் 1143–1172 முடிய 29 ஆண்டுகள் சோலங்கி குலப் பேரரசனாக விளங்கினான். சமண சமய குருமார்களை ஆதரித்து, தீர்த்தங்கரர்களுக்கு தில்வாரா கோயில் எழுப்பினான். அலாவுதீன் கில்ஜியால் இடிக்கப்பட்ட சோமநாதபுரம் சிவன் கோயிலை மீண்டு கட்டி எழுப்பினான். இவனுடைய காலத்தில் குஜராத் செல்வச் செழிப்புடன் விளங்கியது.
# சோலாங்கிப் பேரரசு

## முதலாம் பீமதேவன்

### இரண்டாம் பீமன்

முகமது கஜினிக்கு பின் குஜராத் மீது படையெடுத்து வந்த கோரி முகமதை விரட்டி அடித்தான்.
# சோலாங்கிப் பேரரசு

## இதனையும் காண்க

- ராணியின் கிணறு
- மதோரா சூரியக் கோயில்
# நேர்மாறு உறவு

கணிதத்தில் ஒரு உறவின் **நேர்மாறு உறவு** (*inverse relation*) அல்லது **மறுதலை உறவு** (*Converse relation*) என்பது மூல உறவின் வரிசைச் சோடிகளிலுள்ள உறுப்புகளின் வரிசையை மாற்றக் கிடைக்கும் உறவாகும்.  
எடுத்துக்காட்டு:  
மெய்யெண் கணத்தில் வரையறுக்கப்பட்ட **>** உறவின் நேர்மாறு **<** ஆகும்.  
*X* = {1, 2, 3, 4, 5}. இக்கணத்தில் வரையறுக்கப்படும் உறவு *R* என்பது *விடப் பெரியது* எனில் அதன் நேர்மாறு உறவு *R* <sup>−1</sup>, *விடச் சிறியது* ஆகும்.  
:<math>R = \{(1,2), (1,3), (1,4), (1,5), (2,3), (2,4), (2,5), (3,4), (3,5), (4,5),\}</math>
:<math>R^{-1} = \{(2,1,), (3,1), (4,1), (5,1), (3,2), (4,2), (5,2), (4,3), (5,3), (5,4),\}</math>  
நேர்மாறு உறவானது **மறுதலை உறவு** அல்லது **இடமாற்று உறவு** எனவும், மூல உறவின் **எதிர்** அல்லது **இருமம்** எனவும் அழைக்கப்படுகிறது. நேர்மாறு உறவின் பிற குறியீடுகள்: *R*<sup>*C*</sup>, *R*<sup>*T*</sup>, *R*<sup>~</sup> or <math>\breve{R}</math> or *R*° or *R*<sup>∨</sup>  
ஒரு உறவு எதிர்வு, எதிர்வற்றது, சமச்சீர், எதிர்சமச்சீர், சமச்சீரற்ற, கடப்பு, முழுமை, முப்பிரிவு, சமான உறவாக இருந்தால், அவ்வுறவின் நேர்மாறு உறவும் மேலுள்ள வகைகளாக அமையும்.
# நேர்மாறு உறவு

## வரையறை

<math> X \text{ and } Y</math> இரு கணங்கள்; *X* இருந்து *Y* க்கு வரையறுக்கப்படும் உறவு <math>R \subseteq X \times Y</math> எனில், நேர்மாறு உறவு <math>R^{-1}</math> இன் வரையறை:  
:<math>x\,L\,y</math> என இருந்தால், இருந்தால் மட்டுமே, <math>y\,L^{-1}\,x</math> ஆக இருக்கும்.  
கணக்குறியீட்டில்:
:<math>L^{-1} = \{(y, x) \in Y \times X \mid (x, y) \in L \}</math>.  
நேர்மாறுச் சார்புகளின் குறியீட்டைப் போன்றதாகவே நேர்மாறு உறவின் குறியீடும் அமைந்துள்ளது. நேர்மாறு இல்லாத சார்புகள் உள்ளன; ஆனால் ஒவ்வொரு உறவுக்கும் ஒரு தனித்த நேர்மாறு உண்டு.
# நேர்மாறு உறவு

## சார்பின் நேர்மாறு உறவு

ஒரு சார்பின் நேர்மாறு உறவும் ஒரு சார்பாக இருந்தால், இருந்தால் மட்டுமே, அச்சார்பு நேர்மாற்றக் கூடியதாக இருக்கும். அதாவது, அச்சார்புக்கு நேர்மாறுச் சார்பு இருக்கும்.  
<math>f : X \to Y</math> சார்பின் நேர்மாறு உறவு <math>f^{-1} : Y \to X</math> இன் வரையறை:  
:<math>\operatorname{graph}\, f^{-1} = \{(y, x) \mid y = f(x) \}</math>.  
இந்த நேர்மாறு உறவு, அவசியம் ஒரு சார்பாக இருக்க வேண்டுமென்பதில்லை.  
மாறாக நேர்மாறு உறவு ஒருசார்பாக வேண்டுமானால்:  
தேவையான கட்டுப்பாடு:
:*f* ஒரு உள்ளிடுகோப்பாக இருக்க வேண்டும். இல்லாவிடில், <math>f^{-1}</math> பன்மதிப்புச் சார்பாக அமைந்து, சார்புக்குரிய வரையறையை நிறைவு செய்யாது.  
போதுமான கட்டுப்பாடு:
:<math>f^{-1}</math> ஒரு பகுதிச் சார்பாக இருப்பதற்கு மேலுள்ள கட்டுப்பாடு போதுமானது. ஆனால், *f* ஒரு முழுக்கோப்பாக இருந்தால், இருந்தால் மட்டுமே, <math>f^{-1}</math> முழுச் சார்பாக முடியும்.  
தேவையானதும் போதுமானதுமான கட்டுப்பாடு:
:<math>f^{-1}</math> ஒருசார்பாக வேண்டுமானால் *f* ஒரு உள்ளிடுகோப்பாகவும், முழுக்கோப்பாகவும் இருக்க வேண்டும் என்பதே தேவையானதும் போதுமானதுமான கட்டுப்பாடு.  
எனவே *f* ஒரு இருவழிக்கோப்பு எனில், அதன் நேர்மாறு உறவும் ஒரு சார்பாக, அதாவது, *f* இன் நேர்மாறுச் சார்பாக இருக்கும்.
# தஞ்சாவூர் மாவட்டத்திலுள்ள கல்வி நிலையங்கள்

**தஞ்சாவூர் மாவட்டத்திலுள்ள கல்வி நிலையங்கள்** என்பது இந்தியாவின் தமிழ்நாட்டில் தஞ்சாவூர் மாவட்டத்தில் செயற்பட்டுவரும் கல்லூரிகள், பள்ளிகள் உள்ளிட்ட கல்வி நிறுவனங்களின் பட்டியலாகும்.
# தஞ்சாவூர் மாவட்டத்திலுள்ள கல்வி நிலையங்கள்

## பல்கலைக்கழகங்கள்

- தமிழ்ப் பல்கலைக்கழகம்
- பெரியார் மணியம்மை பல்கலைக்கழகம்
- பொன்னையா ராமஜெயம் அறிவியல், தொழில்நுட்ப நிறுவனம் (PRIST University)
- சண்முகா கலை, அறிவியல், தொழில்நுட்பம் மற்றும் ஆராய்ச்சி அகாதமி (SASTRA University)
- அரசு கால்நடை மருத்துவக் கல்லூரி மற்றும் ஆராய்ச்சி நிலையம், ஒரத்தநாடு
# தஞ்சாவூர் மாவட்டத்திலுள்ள கல்வி நிலையங்கள்

## பல்கலைக்கழகங்கள்

### ஆராய்ச்சி நிறுவனக்கல்லூரிகள்

- இந்தியப் பயிர் பதனிடும் தொழில்நுட்பக் கழகம் (IICPT)
- தேசிய மருந்தக மருத்துவமனை மற்றும் ஆராய்ச்சி நிறுவனம் (National Pharma Hospital & Research Institute)
- சிம்ப்ரா ஆராய்ச்சி நிறுவனம், தஞ்சாவூர் (SIMPRA Research Instutute)
# தஞ்சாவூர் மாவட்டத்திலுள்ள கல்வி நிலையங்கள்

## பல்கலைக்கழகங்கள்

### ஆசிரியர் பயிற்சி நிறுவனங்கள்

- செயின்ட் ஜான் தே பிரித்தோ ஆசிரியர் பயிற்சி நிறுவனம்
- தர்மாம்பாள் ஆசிரியர் பயிற்சி நிறுவனம்
- மருதுபாண்டியர் ஆசிரியர் பயிற்சி நிறுவனம்
- வாண்டையார் ஆசிரியர் பயிற்சி நிறுவனம்
# தஞ்சாவூர் மாவட்டத்திலுள்ள கல்வி நிலையங்கள்

## பல்கலைக்கழகங்கள்

### கலை அறிவியல் கல்லூரிகள்

- பான் செக்கர்ஸ் மகளிர் கலை அறிவியல் கல்லூரி  
- அடைக்கலமாதா கல்லூரி
- அரசினர் கலைக் கல்லூரி, பேராவூரணி
- அபி மற்றும் அபி கலை அறிவியல் கல்லூரி
- அன்னை கலை மற்றும் அறிவியல் கல்லூரி-கும்பகோணம்
- அரசினர் கலைக்கல்லூரி (தன்னாட்சி), கும்பகோணம்
- அரசினர் மகளிர் கல்லூரி, கும்பகோணம் (தன்னாட்சி), கும்பகோணம்
- அரசு கவின்கலைக் கல்லூரி, கும்பகோணம்
- அன்னை வேளாங்கண்ணி கலை அறிவியல் கல்லூரி
- இதயா மகளிர் கல்லூரி, கும்பகோணம்
- அருள்மிகு வீரையா வாண்டையார் நினைவு ஸ்ரீ புட்பம் கல்லூரி (தன்னாட்சி), பூண்டி
- காதிர் மொஹிதீன் கல்லூரி, அதிராம்பட்டினம்
- குந்தவை நாச்சியார் அரசினர் மகளிர் கலைக் கல்லூரி
- சண்முகா கலை, அறிவியல், தொழில்நுட்பம் மற்றும் ஆராய்ச்சி அகாதமி
- மன்னர் சரபோஜி அரசுக் கல்லூரி (தன்னாட்சி), தஞ்சாவூர்
- சுவாமி விவேகானந்தா கலை அறிவியல் கல்லூரி
- திருவையாறு அரசர் கல்லூரி, திருவையாறு
- தமிழ்வேள் உமாமகேசுவரனார் கரந்தை கலைக் கல்லூரி, கரந்தட்டாங்குடி
- நாவலர் நா. மு. வெங்கடசாமி நாடார் திருவருள் கல்லூரி
- டாக்டர் நல்லி குப்புசாமி மகளிர் கலைக் கல்லூரி- பள்ளியக்ரகாரம்
- பாரத் அறிவியல் மற்றும் மேலாண்மைக் கல்லூரி
- போன்சீகுவர்சு மகளிர் கல்லூரி,விளார்
- மருது பாண்டியர் கல்லூரி,
- விவேகானந்தா கல்லூரி
# தஞ்சாவூர் மாவட்டத்திலுள்ள கல்வி நிலையங்கள்

## பல்கலைக்கழகங்கள்

### கல்வியியல் கல்லூரிகள்

- சிம்ப்ரா கல்வியியல் கல்லூரி (SIMPRA)
- டாக்டர். எஸ்.ஆர்.ஜே கல்வியியல் கல்லூரி
- டாக்டர். வெள்ளைச்சாமி நாடார் மகளிர் கல்வியியல் கல்லூரி
- பி.ஆர் கல்வியியல் கல்லூரி
- போன்சீகுவர்சு கல்வியியல் கல்லூரி
- மருதுபாண்டியர் கல்வியியல் கல்லூரி
- ரம்யா சத்தியநாதன் கல்வியியல் கல்லூரி, புதுப்பட்டி
- வாண்டையார் கல்வியியல் கல்லூரி
- ஜான் பிரித்தோ கல்வியியல் கல்லூரி
# தஞ்சாவூர் மாவட்டத்திலுள்ள கல்வி நிலையங்கள்

## பல்கலைக்கழகங்கள்

### பிசியோதெரபி கல்லூரிகள்

- மண்ணை நாராயணசாமி பிசியோதெரபி கல்லூரி
# தஞ்சாவூர் மாவட்டத்திலுள்ள கல்வி நிலையங்கள்

## பல்கலைக்கழகங்கள்

### பாலிடெக்னிக் கல்லூரிகள்

- அன்னை பாலிடெக்னிக் கல்லூரி
- சண்முகா பாலிடெக்னிக் கல்லூரி
- சி.சி.எம்.ஆர் பாலிடெக்னிக் கல்லூரி
- பெரியார் நூற்றாண்டு பாலிடெக்னிக் கல்லூரி
- ரம்யா சத்தியநாதன் பாலிடெக்னிக் கல்லூரி, புதுப்பட்டி
- வாண்டையார் பாலிடெக்னிக் கல்லூரி
# தஞ்சாவூர் மாவட்டத்திலுள்ள கல்வி நிலையங்கள்

## பல்கலைக்கழகங்கள்

### பொறியியல் கல்லூரிகள்

- அரசு பொறியியல் கல்லூரி,கும்பகோணம்
- அன்னை பொறியியல் மற்றும் தொழில்நுட்பக் கல்லூரி,கும்பகோணம்
- அஸ்-சலாம் பொறியியல் மற்றும் தொழில்நுட்பக் கல்லூரி,திருமங்கலக்குடி
- செயின்ட் ஜோசப் பொறியியல் மற்றும் தொழில்நுட்பக் கல்லூரி
- பரிசுத்தம் தொழில்நுட்ப மற்றும் அறிவியல் கல்லூரி,தஞ்சாவூர்
- பி.ஆர் பொறியியல் கல்லூரி
- பொன்னையா ராமஜெயம் பொறியியல் மற்றும் தொழில்நுட்பக் கல்லூரி (PRCET)
- மன்னர் பொறியியல் கல்லூரி
- வாண்டையார் பொறியியல் கல்லூரி
# தஞ்சாவூர் மாவட்டத்திலுள்ள கல்வி நிலையங்கள்

## பல்கலைக்கழகங்கள்

### வணிகக் கல்லூரிகள்

- அடைக்கல மாதா மேலாண்மைக் கல்லூரி
- ஞானம் வணிகப் பள்ளி (GBS)
- பாரத் மேலாண்மைக் கல்லூரி
- ரஷ்கின் வணிகவியல் படிப்புகள் கல்லூரி (RCBS)
# தஞ்சாவூர் மாவட்டத்திலுள்ள கல்வி நிலையங்கள்

## பல்கலைக்கழகங்கள்

### வேளாண்மைக் கல்லூரிகள்

- இந்திய கதிர் அறுவடை தொழில்நுட்ப நிறுவனம் (IICPT)
# தஞ்சாவூர் மாவட்டத்திலுள்ள கல்வி நிலையங்கள்

## பள்ளிகள்

### அரசு பள்ளிகள்

=== அரசு உதவிபெறும் பள்ளிகளின் ID numbers  
===
# தஞ்சாவூர் மாவட்டத்திலுள்ள கல்வி நிலையங்கள்

## பள்ளிகள்

### தனியார் பள்ளிகள்

- ஆக்சிலியம் பெண்கள் மேல்நிலைப்பள்ளி
- இ. டி. தாமஸ் நினைவு மேல்நிலைப்பள்ளி
- உமாமகேசுவரா மேல்நிலைப்பள்ளி
- ஏழாவது நாள் மெட்ரிகுலேசன் மேல்நிலைப்பள்ளி (Seventh-Day)
- ஓரியண்டல் உயர்நிலைப்பள்ளி
- கமலா சுப்பிரமணியம் மெட்ரிகுலேசன் மேல்நிலைப்பள்ளி
- கல்யாணசுந்தரம் மேல்நிலைப்பள்ளி
- கிறிஸ்து பன்னாட்டு பள்ளி
- கிறிஸ்து பெண்கள் மேல்நிலைப்பள்ளி
- கேந்திரிய வித்யாலயா (நஇகவா)
- சாக்ரட் ஹார்ட் பெண்கள் மேல்நிலைப்பள்ளி
- சிறீ வெங்கடேசுவரா மெட்ரிகுலேசன் மேல்நிலைப்பள்ளி
- செயின்ட் அந்தோனி மேல்நிலைப்பள்ளி
- செயின்ட் பீட்டர்ஸ் மேல்நிலைப்பள்ளி (தொ 1784)
- செயின்ட் பீட்டர்ஸ் பெண்கள் மேல்நிலைப்பள்ளி (தொ 1784)
- செயின்ட் ஜோசப் பெண்கள் மேல்நிலைப்பள்ளி
- ஞானம் மெட்ரிகுலேசன் மேல்நிலைப்பள்ளி
- டான் போஸ்கோ மேல்நிலைப்பள்ளி
- தாமரை பன்னாட்டு பள்ளி (நஇகவா)
- திருமகள் மேல்நிலைப்பள்ளி
- பாரதி வித்யாலயா மெட்ரிகுலேசன் பள்ளி
- பிளேசம் மேல்நிலைப்பள்ளி (நஇகவா)
- பிளேக் மேல்நிலைப்பள்ளி
- மகரிசி வித்யா மந்திர் மேல்நிலைப்பள்ளி
- மார்னிங் ஸ்டார் மெட்ரிகுலேசன் மேல்நிலைப்பள்ளி
- மேக்சுவெல் மெட்ரிகுலேசன் மேல்நிலைப்பள்ளி
- யாகப்பா மெட்ரிகுலேசன் மேல்நிலைப்பள்ளி
- ராஜா மேல்நிலைப்பள்ளி
- ரேடியன்ட் பன்னாட்டு பள்ளி
- லிட்டில் ஸ்காலர்ஸ் மெட்ரிகுலேசன் மேல்நிலைப்பள்ளி
- வீரராகவா மேல்நிலைப்பள்ளி
# குளோரின் ஐம்புளோரைடு

**குளோரின் ஐம்புளோரைடு** *(Chlorine pentafluoride)* என்பது ClF5. என்ற மூலக்கூற்று வாய்ப்பாடு கொண்ட கனிம வேதியியல் சேர்மமாகும். நிறமற்ற இந்த இடை உப்பீனி சேர்மம் ஒரு வலிமையான ஆக்சிசனேற்றியாகும். ஒருகாலத்தில் ராக்கெட்டுகளுக்கு ஆக்சிசனேற்றியாக இது பயன்படுத்தப்பட்டது. குளோரின் ஐம்புளோரைடு மூலக்கூறு C4v சமச்சீர் கொண்ட சதுர பிரமீடு அமைப்பை ஏற்றுள்ளது. அணுக்கருக் காந்த ஒத்ததிர்வு நிறமாலை முடிவும் இதை உறுதிப்படுத்துகிறது
# குளோரின் ஐம்புளோரைடு

## தயாரிப்பு

இச்சேர்மத்தின் தயாரிப்பு ஆய்வுகள் குறித்த பண்டைய முறைகள் சில வகைப்படுத்தப்பட்டுள்ளன. முதன்முதலில் குளோரின் முப்புளோரைடை உயர் வெப்பநிலை மற்றும் அழுத்தத்தில் புளோரினேற்றம் செய்து குளோரின் ஐம்புளோரைடு தயாரிக்கப்பட்டது.  
:ClF<sub>3</sub> + F<sub>2</sub> → ClF<sub>5</sub>
NiF2 இவ்வினைக்கு வினையூக்கியாக செயல்பட்டது.  
KClF4, RbClF4, CsClF4 போன்ற சில உலோக புளோரைடுகள் புளோரினுடன் வினைபுரிந்து குளோரின் ஐம்புளோரைடையும் அதனுடன் தொடர்புடைய காரவுலோக புளோரைடையும் உருவாக்குகின்றன
: + 2 → + 4  
இச்சேர்மம் ஒரு புளோரினேற்ற முகவராகவும் செயல்படுகிறது. அறை வெப்பநிலையில் , மந்தவாயுக்கள், நைட்ரசன், ஆக்சிசன் மற்றும் புளோரின் தவிர்த்த அனைத்து தனிமங்களுடனும் எளிமையாக வினைபுரிகிறது.
# தூங்காவனம்

***தூங்காவனம்*** என்பது 2015-இல் வெளிவந்த ஓர் இந்தியத் தமிழ்த் திரைப்படம் ஆகும். இத்திரைப்படத்தை ராஜேஸ் எம்.செல்வா இயக்கினார். இத்திரைப்படத்தில் கமல்ஹாசன் முதன்மைக் கதாபாத்திரமாக நடித்தார். இவருடன் திரிசா, பிரகாஷ் ராஜ், கிஷோர் ஆகியோரும் நடித்தனர். இத்திரைப்படம் தமிழ், தெலுங்கு என இரண்டு மொழியிலும் எடுக்கப்பட்ட படமாகும், தெலுங்கில் ***சீகட்டி ராஜ்ஜியம்*** எனும் பெயரில் வெளியானது. இத்திரைப்படம் 2011 ஆம் ஆண்டு வெளியிடப்பட்ட ஸ்லீப்லஸ் நைட் எனும் திரைப்படத்தின் தழுவல் ஆகும். இத்திரைப்படத்தை ராஜ்கமல் பிலிம்ஸ் இன்டர்நேசனல் மற்றும் சிறி கோகுலம் மூவிஸ் ஆகியவை இணைந்து தயாரித்தன. இது பின்னர் ஹிந்தியில் *<nowiki/>'காக்கி தா ரியல் போலீஸ்*' என மொழிமாற்றம் செய்யப்பட்டு வெளியிடப்பட்டது.
# தூங்காவனம்

## நடிகர்கள்

- கமல்ஹாசன்
- பிரகாஷ் ராஜ்
- திரிசா
- கிசோர்
- யூகி சேது
- சம்பத் ராஜ்
- ஆசா சரத்
- மது மாலினி
- ஜெகன்
- உமா ரியாஸ்கான்
- குரு சோமசுந்தரம்
- சந்தான பாரதி
# தூங்காவனம்

## பாகஸ் ஆபீஸ்

இப்படம் தமிழகத்தில் முதல் நாளில் சுமார் ₹4 கோடி (530,000 அமெரிக்க டாலர்) வசூலித்தது.
# தூங்காவனம்

## பாடல்

இப்படத்திற்காக ஒரே ஒரு பாடல் மட்டும் உருவாக்கப்பட்டது. "நீயே உனக்கு ராஜா" எனும் தொடங்கும் அப்பாடல் வரிகளை வைரமுத்து எழுதியுள்ளார் மற்றும் கமல்ஹாசன் அப்பாடலை பாடியுள்ளார்.  
**தமிழ் பாடல்கள்**
| } |
| --- |  
**தெலுங்கு பாடல்கள்**
| } |
| --- |